সেই ছোট বেলা থেকে একটা বদ অভ্যাস হয়ে গেছে নিয়মিত খবরের কাগজ পড়া। বাসায় পড়তাম একটা। জতীয় দৈনিক হিসেবে জনকন্ঠ ছাড়া বাকি সবগুলো পেপার বাসায় আসতো ১১ টার পর। স্কুল থেকে ফিরেই পেপার নিয়ে বসতাম জামা কাপড় ছাড়ার আগেই। খেতে খেতেও খবরের কাগজে চোখ বুলাতাম।    বহদ্দারহাটে অনেকগুলো নিউজপেপারস্ট্যান্ড ছিল। বিশেষ বিশেষ দিনে সেখানে যেয়ে অন্য  খবরের কাগজগুলোতে চোখ বুলিয়ে যেটা বেশী ইন্টারেস্টিং মনে হতো সেটা কিনে বাসায় ফিরতাম। আর ফাও হিসেবে বাকিগুলোর প্রথম পাতাতেও চোখ বুলাতাম।    হল জীবনে আসার পর কমনরুমে অনেকগুলো খবরের কাগজ পড়া হতো। প্রথম আলো, ইত্তেফাক, ইনকিলাব, জনকন্ঠ, ভোরের কাগজ,ডেইলি স্টার। তবে এই পেপার বা ম্যাগাজিন রাখা নিয়ে রাজনৈতিক ভাবাদর্শের কিছুটা প্রভাব ছিল। মাঝে মাঝে কিছু সংখ্যা আমাদের হলে পাওয়া যেত না। তবে অন্যান্য হলেও যেতাম এবং সেসব হলের কমনরুমে গেলে পড়া হয়ে যেত।    তারপর দেশের বাইরে আসার পর ইন্টারনেটের কল্যানে চোখ  বুলানো খবরের কাগজের সংখ্যা হয়ে গেল ১০+। হাজারিকা ডট কম নামের হয়নাল হাজারির একটা পত্রিকা ছিল সেটও পড়েছি কয়েকবার। তবে একটা সময়ের পর এসে শুধু আমার দেশ আর জনকন্ঠ পড়তাম। দুটি ভিন্ন ভাবধারার দৈনিক পড়লে মোটামুটি ধারনা পাওয়া যায় মাঝেরটা কি হতে পারে। এর মাঝেরগুলো হলো মোনাফেক। আর মোনাফেকরাই হলো সবচেয়ে বিপদজনক।    যাই হোক এক সময় একদিন খবরের কাগজ না পড়লে মনে হতো কিছু একটা মিস করছি। ব্লগে সময় দেয়ার পর থেকে সেটা দুটি দৈনিকে এসে ঠেকেছিল। তারপর পেশাজীবনে প্রবেশ করার পর থেকে ব্লগ এবং খবরের কাগজ পড়া একদম প্রায়  শূন্যের কোঠায় এসে পড়েছে। ব্লগটাকে অনেক মিস করলেও খবরের কাগজ পড়াটা কেন জানি আর করি না। হয়ত কিছুটা হতাশাও আছে এর পিছনে। দেশের মানুষই যদি নিজের ভাল না বুঝে তাহলে আমার মত আদার ব্যাপারী এর মাথা ঘামিয়ে কি হবে। তার থেকে নাকে সরিষার তেল দিয়ে ঘুমাও আর চিড়িয়াখানার জন্তুর মত ভিন দেশে বসতি গড়ে চেষ্টা করে যাও কখন তুমিও তাদের একজন হতে পারবে।    চাকরী জীবনে ব্যস্ততা ভয়ানক বেশী। আর এই ব্যস্ততার মাঝে একটা পরিবর্তন হয়েছে সেটা হলো বাংলাদেশের কোন খবরের কাগজেই আর চোখ বুলানোর সময় পাই না। তবে খুব যে মিস করি তাও না। ব্লগ এবং  ফেইসবুকের কল্যানে আলোচিত খবরগুলোর আপডেট পেয়ে যাই। আর মানুষজনের সাথে কথা বার্তার ফাকে মোটামুটি সবগুলৈ পেয়ে যাই। এক বন্ধু ফোন করে বললো, তোমাদের বুয়েটের একজন সাবেক ছাত্র তার স্ত্রীকে মেরেছে। আর কি হাসি! মনে হয় যেন আমিই মেরেছি এবং বয়ানক একটা অপরাধ করে ফেলেছি। ব্লগের কল্যানে অনেক কিছুই জানতে পারলাম। রu200d্যাব একটা ছেলের পায়ে গুলি করেছে সেটা নিয়ে আমার এক কাজিন হাসপাতাল থেকে টিভিতে কি জানি বলেছে। মজার ব্যাপার হলো ............। নাহ থাক। চিটাগাংয়ে বাটালি হিলে নাকি পাহাড় ধসেছে। আর বিএনপি মাঝে মাঝে মধ্যবর্তী নির্বাচন  নিয়ে মনে হয় কিছু হরতাল করলো। এইতো এসবই তো মনে হয় গত ৩ মাসের গরম খবর।    তবে ব্লগ খুব মিস করি। কিন্তু সময়ের অভাবে ব্লগিং করা হয় না। তবে অনেক সময় চোখ বুলাই। আর আমি একটা ব্লগেই আসি সেটি হলো আমার বর্ণমালা। এখানে না আসলে একটা জিনিশ জানতাম না যে বাংলাদেশে এত ইন্টারনেট ব্যবহারকারী তরুন আছে যারা পীর নিয়ে মাথা ঘামায়।    আরেকটা খবর শুনলাম যে কতিপয় বাকশালী ব্লগার নাকি আশংকা প্রকাশ করেছে যে টাকার অভাবে আমার বর্নমালা বন্ধ হয়ে যাবে। এই খবরটা শুনে অনেক খারাপ লাগলেও একটা বিষয় ভেবে আনন্দই লাগছে। কারণ  হলো এই ব্লগটি চালু হওয়ার পর থেকেই কিছু বাকশালি ব্লগার যাদের নাম আমরা সবাঈ জানি নানা রকম মুখরোচক কল্প কাহিনী বলেছিল-  ইহা একটি ছাগু ব্লগ  ইহা একটি মগবাজারী ব্লগ  ইহা তারেক রহমানের দালালদের ব্লগ  ইহা হাওয়া ভবনের ব্লগ  ইহা জাতিয়তাবাদি ব্লগ    তবে এত হাজার হাজার কোটি টাকার মালিকের ব্লগতো আর যে কারণেই হোক টাকার অভাবে বন্ধ হয়ে যাওয়ার কথা না। হ্যা টাকার অভাবে বাংলাদেশে অনেক মানুষের চিকিৎসা হয় না। অনেক মানুষ অভক্ত থাকে। অনেক মানুষের মাথা গোজার ঠাই হয় না। অনেক মানুষের পড়াশোনা বন্ধ  হয়ে যায়। অনেক কন্যাদায়গ্রস্হ পিতা তার কন্যাকে সম্প্রদান করতে পারে না। এসব ঘটনা বাংলাদেশে অহরহই হচ্ছে। সেখানে টাকার অভাবে একটি ব্লগ যদি বন্ধ হয়ে যায় তাহলে সেটিকেতো বাংলাদেশেরই একটি চিত্র বলতে হবে। আর আমার মনে হয় আমার সময় কিছু গাজাখোর মানসিক প্রতিবন্ধিদের মাঝে ব্যয় করি নাই। বরং এক খন্ড বাংলাদেশের মাঝেই ছিলাম।    আশাকরি আমার বর্ণমালা টিকে থাকবে যুগ যুগ ধরে।  সবাইকে ধন্যবাদ।    ০৭/০১/২০১১